Μάρκο Σέποβιτς

Ο Μάρκο Σέποβιτς (23 Μαΐου 1991, σερβικά: Марко Шћеповић) είναι διεθνής Σέρβος ποδοσφαιριστής που αγωνίζεται στη θέση του επιθετικού.

Καριέρα 
Ο Μάρκο Σέποβιτς ξεκίνησε την ενασχόλησή του με το ποδόσφαιρο από τα 11 του χρόνια περνώντας μεταξύ άλλων από τις ακαδημίες της Παρτιζάν, της Μερίντα και της Ραντ. Από το 2008 μέχρι και το 2010 ο Μάρκο Σέποβιτς αγωνίστηκε με τα χρώματα της Τελεποτίκ Ζέμουν. Συνολικά με τη σερβική ομάδα πραγματοποίησε 36 εμφανίσεις, ενώ κατάφερε να πετύχει και 11 γκολ.

Το καλοκαίρι το 2010 ο Σέποβιτς υπέγραψε το πρώτο του επαγγελματικό συμβόλαιο με την ομάδα της Παρτιζάν. Στην ομάδα του Βελιγραδίου παρέμεινε για τρεις σεζόν πραγματοποιώντας συνολικά 68 εμφανίσεις, πετυχαίνοντας 21 γκολ και μοιράζοντας 18 ασίστ. Στην Παρτιζάν παρέμεινε μέχρι το 2013 έχοντας καταφέρει να κατακτήσει τρία Πρωταθλήματα (2011, 2012, 2013) και ένα Κύπελλο Σερβίας (2011).

Τον Αύγουστο του 2013 ο Ολυμπιακός κινήθηκε για την απόκτηση του νεαρού Σέρβου επιθετικού και τελικά κατάφερε να τον κάνει δικό του μετά από πρόταση ύψους 3.500.000 ευρώ, η οποία και έγινε δεκτή από την Παρτιζάν. Στις 22 Φεβρουαρίου 2014, ο Σέποβιτς σημείωσε το πρώτο χατ-τρικ της καριέρας του στην εκτός έδρας νίκη του Ολυμπιακού με 4-0 απέναντι στον ΟΦΗ. 

Κατά τη μεταγραφική περίοδο του καλοκαιριού του 2014, ο Σέποβιτς αποκτήθηκε ως δανεικός από την ισπανική Ρεάλ Μαγιόρκα. Τον Φεβρουάριο του 2015 παραχωρήθηκε δανεικός στη ρώσικη Τέρεκ Γκρόζνι και τον Ιούλιο του ίδιου έτους στη βελγική Μουσκρόν. Τον Αύγουστο του 2016 μεταπήδησε στην ουγγρική Βιντεότον, υπογράφοντας τριετές συμβόλαιο.

Διεθνείς συμμετοχές 
Το ντεμπούτο του με την εθνική ομάδα Σερβίας Κ19 το πραγματοποίησε το 2009, σε ηλικία μόλις 18 ετών. Συνολικά, ο Μάρκο Σέποβιτς έχει πραγματοποιήσει με την εθνική ομάδα της Σερβίας (Ανδρών, Κ21 και Κ19) 14 συμμετοχές, ενώ δεν έχει καταφέρει να πετύχει κάποιο γκολ.

Τίτλοι 
 3 Πρωταθλήματα Σερβίας: 2011, 2012, 2013
 1 Κύπελλο Σερβίας: 2011
 1 Πρωτάθλημα Ελλάδας: 2014

Εξωτερικές πηγές 

 Προφίλ στη σελίδα UEFA.com
 Και επίσημα στη Μαγιόρκα ο Σέποβιτς

Σέρβοι ποδοσφαιριστές
Επιθετικοί ποδοσφαιριστές
Ποδοσφαιριστές Ολυμπιακού Πειραιώς
Ποδοσφαιριστές Εθνικής Σερβίας Κ19
Ποδοσφαιριστές Εθνικής Σερβίας Κ21
Ποδοσφαιριστές Εθνικής Σερβίας
Ποδοσφαιριστές ΦΚ Τελεόπτικ
Ποδοσφαιριστές Σουπερλίγκα Σερβίας
Ποδοσφαιριστές Προ Λιγκ Βελγίου
Ποδοσφαιριστές Σεγούντα Ντιβιζιόν
Ποδοσφαιριστές Τέρεκ Γκρόζνι
Ποδοσφαιριστές Βίντεοτον ΦΚ
Ποδοσφαιριστές Πρέμιερ Λιγκ Ρωσίας
Ποδοσφαιριστές ΡΚΝ Μαγιόρκα
Ξένοι ποδοσφαιριστές στο Βέλγιο